cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1523
title: การจัดการมรดกทางวัฒนธรรมโดยการมีส่วนร่วมของชุมชนในเมืองท่องเที่ยวเชิงประวัติศาสตร์ : กรณีศึกษาชุมชนในเมืองเชียงใหม่

description: ศึกษาการจัดการมรดกทางวัฒนธรรมโดยการมีส่วนร่วมของชุมชน ปัจจัยที่มีอิทธิพลต่อการมีส่วนร่วมและผลของการจัดการมรดกทางวัฒนธรรม ต่อการคงอยู่ของมรดกทางวัฒนธรรมของชุมชนในเมืองท่องเที่ยวเชิงประวัติศาสตร์เชียงใหม่ การศึกษาแบ่งออกเป็น 2 ขั้นตอน ขั้นตอนแรกเป็นการศึกษาในภาพกว้างเกี่ยวกับการจัดการมรดกทางวัฒนธรรมของชุมชนเก่า ที่มีการพัฒนาการท่องเที่ยวในเขตเทศบาลนครเชียงใหม่จำนวน 27 ชุมชน ส่วนขั้นตอนที่สองเป็นการศึกษาในเชิงลึกของชุมชนกรณีศึกษาจำนวน 3 ชุมชน โดยใช้วิธีการสำรวจภาคสนาม แบบสอบถาม การสัมภาษณ์เชิงลึกและการประเมินโดยผู้เชี่ยวชาญ จากนั้นจึงนำมาวิเคราะห์ด้วยสถิติเชิงพรรณนา สถิติเชิงอนุมาน การวิเคราะห์ผู้มีส่วนได้ส่วนเสีย และการซ้อนทับแผนที่ ผลการศึกษาพบว่า การจัดการมรดกทางวัฒนธรรมโดยการมีส่วนร่วมของชุมชนในเมือง ท่องเที่ยวเชิงประวัติศาสตร์เชียงใหม่ที่มีประสิทธิภาพและส่งผลต่อการคงอยู่ของมรดกทางวัฒนธรรมในชุมชน ได้แก่ การจัดการมรดกทางวัฒนธรรมแบบไม่เป็นทางการผ่านกลไกทางสังคม ผู้มีบทบาทหลักในการจัดการ ได้แก่ คนในชุมชน กลุ่มที่เป็นทางการในชุมชน สถาบันศาสนาในชุมชน ภาครัฐ ขณะที่ผู้มีบทบาทส่งเสริม ได้แก่ กลุ่มไม่เป็นทางการในชุมชน กลุ่มสถานศึกษาในชุมชน ภาคเอกชนในชุมชน กลุ่มทางการนอกชุมชน กลุ่มนักวิชาการอิสระและกลุ่มไม่เป็นทางการนอกชุมชน ส่วนกระบวนการมีส่วนร่วมของชุมชนประกอบด้วยขั้นตอนการริเริ่ม การวางแผน การปฏิบัติและการประเมินผล สำหรับปัจจัยที่มีอิทธิพลต่อการมีส่วนร่วมในการจัดการมรดกทางวัฒนธรรมของชุมชน ได้แก่ ปัจจัยทางวัฒนธรรมด้านความศรัทธาในศาสนา ปัจจัยทางสังคม ด้านความสัมพันธ์ในระบบเครือญาติและการมีปฏิสัมพันธ์ของคนในชุมชน ปัจจัยการได้รับผลประโยชน์ทั้งด้านการอนุรักษ์อาคาร การรักษาสภาพแวดล้อมและการได้รับข้อมูลข่าวสาร ผลการศึกษาสามารถสรุปเป็นแบบจำลองการการจัดการมรดกทางวัฒนธรรมโดยการมีส่วนร่วมของชุมชนในเมืองท่องเที่ยวเชิงประวัติศาสตร์ที่เหมาะสมและสามารถนำไปใช้ประโยชน์ได้
DOI: 10.14457/cu.the.2011.1524
title: การใช้ทฤษฎีต้นแบบตราสินค้าในการออกแบบเรขศิลป์สำหรับยาสมุนไพรไทย เพื่อกลุ่มเป้าหมายเจนเนอเรชั่น เอ็ม (GENERATION M)

description: การวิจัยเรื่อง การใช้ทฤษฎีต้นแบบตราสินค้าในการออกแบบเรขศิลป์สำหรับยาสมุนไพรไทยเพื่อกลุ่มเป้าหมายเจนเนอเรชั่น เอ็ม (GENERATION M) เป็นการศึกษาวิจัยเชิงคุณภาพ (Qualitative Research) มีวัตถุประสงค์เพื่อศึกษาและวิเคราะห์การใช้ทฤษฎีต้นแบบตราสินค้าและทฤษฎีในการออกแบบเรขศิลป์สำหรับยาสมุนไพรไทยเพื่อกลุ่มเป้าหมายเจนเนอเรชั่น เอ็มดำเนินการวิจัยโดยการศึกษารูปแบบการใช้ทฤษฎีต้นแบบตราสินค้า (Archetypes) รูปแบบการนำเสนอความคิดสร้างสรรค์ในงานโฆษณา (Creative Execution) รูปแบบการจัดองค์ประกอบภาพถ่าย รูปแบบการใช้ภาพประกอบ รูปแบบการใช้สี และรูปแบบของดีไซน์เทรนด์นำไปสร้างแบบสอบถามกับผู้เชี่ยวชาญ และนำไปถามกับกลุ่มเป้าหมายที่เป็นเจนเนอเรชั่น เอ็ม จากนั้นทำการสรุปผล และนำผลที่ได้ไปเป็นข้อมูลในการออกแบบกรณีศึกษาผลสรุปของงานวิจัยสามารถนำมาเป็นแนวทางในการออกแบบได้ดังนี้ต้นแบบตราสินค้าที่เหมาะสมกับยาสมุนไพร ซึ่งผ่านการคัดเลือกจากผู้เชี่ยวชาญและนำไปถามความคิดเห็นกับกลุ่มตัวอย่าง โดยเรียงลำดับจากความชอบมากที่สุดไปจนถึงน้อยที่สุดได้แก่ ผู้ช่วยเหลือ ผู้วิเศษ นักปราชญ์ วีรบุรุษ และผู้แสวงหาต้นแบบตราสินค้าสำหรับโฆษณาที่เกี่ยวกับยานิยมใช้มากที่สุดเป็นอันดับ 1 คือผู้ช่วยเหลือ อันดับ 2 ผู้วิเศษ อันดับ 3 วีรบุรุษ รูปแบบของการนำเสนอความคิดสร้างสรรค์ในงานโฆษณาที่เหมาะสมกับสมุนไพรไทยได้แก่เสี้ยวหนึ่งของชีวิต (Slice of Life) การนำเสนอเชิงสัญลักษณ์ (Symbolic) และวิธีการโฆษณาแบบอุปมาอุปไมย (Analogy) ซึ่งทั้ง 3 รูปแบบนี้ถูกเลือกมาใช้เหมือนกันหมดในต้นแบบตราสินค้าทั้ง 4 แบบ มีเพียงต้นแบบตราสินค้าผู้แสวงหาเพียงแบบเดียวที่ใช้รูปแบบเสี้ยวหนึ่งของชีวิต (SliceofLife) วิธีการโฆษณาแบบอุปมาอุปไมย (Analogy) และการนำเสนอแบบแฟนตาซี (Fantasy) รูปแบบของการจัดองค์ประกอบภาพถ่าย การใช้ภาพประกอบ การใช้สี และดีไซน์เทรนด์ สำหรับยาสมุนไพรไทยและต้นแบบตราสินค้าที่กลุ่มตัวอย่างชอบ มีความแตกต่างกันค่อนข้างชัดเจน ตามลักษณะบุคลิกของต้นแบบตราสินค้า
DOI: 10.14457/cu.the.2011.1525
title: การฉีดขึ้นรูปผงอะลูมินาและวัสดุเชิงประกอบอะลูมินา / ทังสเตนคาร์ไบด์

description: งานวิจัยนี้มุ่งเน้นศึกษากระบวนการฉีดขึ้นรูปผงอะลูมินาและวัสดุเชิงประกอบอะลูมินา/ทังสเตนคาร์ไบด์ โดยใช้ตัวประสานร่วมระหว่างพอลิเอทิลีนไกลคอลและพอลิไวนิลบิวทิรอล วัตถุดิบตั้งต้นได้แก่ ผงอะลูมินาและผงทังสเตนคาร์ไบด์ วัสดุเชิงประกอบอะลูมินา/ทังสเตนคาร์ไบด์ประกอบด้วยอะลูมินาต่อทังสเตนคาร์ไบด์ในอัตราส่วน 90:10 เปอร์เซ็นต์โดยน้ำหนัก ตัวประสานประกอบด้วยพอลิเอทิลีนไกลคอลและพอลิไวนิลบิวทิรอล อัตราส่วนระหว่างพอลิเอทิลีนไกลคอลต่อพอลิไวนิลบิวทิรอลได้แก่ 80:20 85:15 และ 90:10 โดยน้ำหนักและใช้กรดสเตียริคเป็นสารเติมแต่ง ผสมผงวัสดุและตัวประสานดังกล่าวให้เข้ากันโดยใช้ปริมาณผงวัสดุตั้งแต่ 44 ถึง 52 เปอร์เซ็นต์โดยปริมาตร อุณหภูมิการฉีดอยู่ในช่วง 190 - 210 องศาเซลเซียส ขึ้นกับส่วนผสมของวัสดุ ศึกษาการกำจัดตัวประสานชนิดพอลิเอทิลีนไกลคอลทำโดยการแช่น้ำที่อุณหภูมิ 30 45 และ 60 องศาเซลเซียสและตามด้วยการกำจัดตัวประสานชนิดพอลิไวนิลบิวทิรอล โดยการให้ความร้อนที่ 400 องศาเซลเซียส จากนั้นนำชิ้นงานไปเผาผนึกที่อุณหภูมิ 1600 องศาเซลเซียส เป็นเวลา 2 ชั่วโมงในบรรยากาศอาร์กอน วิเคราะห์และตรวจสอบลักษณะสมบัติของชิ้นงานหลังการฉีดขึ้นรูป ชิ้นงานหลังการกำจัดตัวประสานด้วยน้ำและชิ้นงานหลังการเผาผนึก ได้แก่ ความหนาแน่น รูพรุนปรากฏ ความต้านทานการดัดโค้ง ความแข็ง และโครงสร้างจุลภาค ผลการศึกษาพบว่าการใช้ตัวประสานร่วมคงรูปร่างชิ้นงานได้ อัตราการละลายของตัวประสานชนิดพอลิเอทิลีนไกลคอลขึ้นอยู่กับอุณหภูมิของน้ำและสามารถกำจัดตัวประสานได้มากกว่า 95 เปอร์เซ็นต์ภายในระยะเวลา 5 ชั่วโมง ส่วนตัวประสานชนิดพอลิไวนิลบิวทิรอล ที่คงเหลือยังช่วยให้ชิ้นงานคงรูปร่างอยู่ได้ หลังเผาผนึกพบว่าทั้งความต้านทานการดัดโค้ง ความแข็ง และความหนาแน่น เกี่ยวข้องโดยตรงกับปริมาณของผงวัสดุ งานวิจัยนี้แสดงให้เห็นว่าการฉีดขึ้นรูปผงอะลูมินาและวัสดุเชิงประกอบอะลูมินา/ทังสเตนคาร์ไบด์โดยใช้ตัวประสานร่วมที่ละลายน้ำได้สามารถทำได้และนำไปประยุกต์กับอุตสาหกรรมได้
DOI: 10.14457/cu.the.2011.1526
title: ความสัมพันธ์ระหว่างการเสริมสร้างพลังอำนาจ ลักษณงาน กับความผูกพันในงานของพยาบาลวิชาชีพโรงพยาบาลเอกชน

description: การวิจัยนี้เป็นการวิจัยเชิงบรรยาย วัตถุประสงค์การวิจัยคือ เพื่อศึกษาความผูกพันในงาน การเสริมสร้างพลังอำนาจและลักษณะงาน ความสัมพันธ์ระหว่างการเสริมสร้างพลังอำนาจ ลักษณะงาน กับความผูกพันในงานของพยาบาลวิชาชีพ โรงพยาบาลเอกชน กลุ่มตัวอย่างคือ พยาบาลวิชาชีพโรงพยาบาลเอกชน ประสบการณ์การทำงาน 2 ปีขึ้นไป จำนวน 257 คน โดยใช้วิธีสุ่มตัวอย่างแบบหลายขั้นตอน เครื่องมือวิจัยเป็นแบบสอบถามแบ่งเป็น 4 ตอน ได้แก่ ข้อมูลส่วนบุคคล แบบสอบถามความผูกพันในงาน แบบสอบถามการเสริมสร้างพลังอำนาจ แบบสอบถามลักษณะงาน ผ่านการตรวจสอบความตรงตามเนื้อหา ค่าความเที่ยงสัมประสิทธิ์แอลฟาของครอนบาค เท่ากับ .91, .90 และ.85 ตามลำดับ วิเคราะห์ข้อมูลโดยการแจกแจงความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน และค่าสัมประสิทธิ์สหสัมพันธ์เพียร์สัน ผลการวิจัยพบว่า 1. ความผูกพันในงาน การเสริมสร้างพลังอำนาจและลักษณะงานของพยาบาลวิชาชีพ โรงพยาบาลเอกชน อยู่ในระดับสูง (X-bar = 4.09, X-bar = 3.94 และ X-bar = 3.84 ตามลำดับ) 2. การเสริมสร้างพลังอำนาจและลักษณะงานมีความสัมพันธ์ทางบวกกับความผูกพันในงานของพยาบาลวิชาชีพ โรงพยาบาลเอกชน อย่างมีนัยสำคัญทางสถิติที่ระดับ .001 (r = .51, r=.45 ตามลำดับ)
DOI: 10.14457/cu.the.2011.1527
title: การดัดแปลงกระบวนการแยกอากาศเป็นกระบวนการผลิตก๊าซธรรมชาติเหลว

description: ศึกษากระบวนการแยกอากาศและกระบวนการผลิตก๊าซธรรมชาติเหลว เนื่องจากทั้งสองกระบวนการผลิตมีการใช้เทคโนโลยีในการผลิตที่คล้ายคลึงกัน และผลิตภัณฑ์ที่ได้จากทั้งสองกระบวนการผลิตมีสภาวะที่เรียกว่า ความเย็นยิ่งยวด (Cryogenic) จึงมีแนวความคิดที่จะศึกษาการนำอุปกรณ์บางส่วนจากกระบวนการแยกอากาศนำมาดัดแปลงใช้กับกระบวนการผลิตก๊าซธรรมชาติเหลว โดยจะศึกษาเปรียบเทียบสภาวะของทั้งสองกระบวนการโดยใช้โปรแกรม PRO II ในการสร้างแบบจำลองและใช้แบบจำลองดังกล่าวในการเลือกอุปกรณ์บางส่วนของกระบวนการแยกอากาศ มาดัดแปลงใช้กับกระบวนการผลิตก๊าซธรรมชาติเหลว ซึ่งจากผลการเปรียบเทียบสภาวะของทั้งสองกระบวนการพบว่า ในส่วนของอุปกรณ์แลกเปลี่ยนความร้อนแบบแผ่น (Plate–fin heat exchanger) มีสภาวะที่คล้ายคลึงกัน และเมื่อนำค่าพลังงานความร้อน (Duty) 28.89 เมกกะกิโลจูล/ชั่วโมง ของอุปกรณ์แลกเปลี่ยนความร้อนแบบแผ่นจากกระบวนการแยกอากาศ นำมาดัดแปลงใช้งานกับกระบวนการผลิตก๊าซธรรมชาติเหลว พบว่าก๊าซธรรมชาติจากแหล่งตะวันตกได้ปริมาณผลิตภัณฑ์แอลเอ็นจี (Productivity) มากที่สุดคือ 23,851.2 กิโลกรัม/ชั่วโมง และใช้ปริมาณพลังงานที่ผลิต (Power consumption) ของการทำความเย็นต่อหน่วยมวลผลิตภัณฑ์แอลเอ็นจีน้อยที่สุดคือ 1,204.4 กิโลจูล/กิโลกรัมแอลเอ็นจี และการดำเนินงานที่ความดันต่ำที่สุด จะทำให้ใช้ปริมาณพลังงานของการทำความเย็นที่ผลิตต่อหน่วยมวลผลิตภัณฑ์แอลเอ็นจีสูงที่สุด
DOI: 10.14457/cu.the.2011.1528
title: ผลของแคลเซียมฟอสเฟตเพสต์สองชนิดต่อการคืนแร่ธาตุของรอยผุเทียม

description: การศึกษานี้มีวัตถุประสงค์เพื่อศึกษาประสิทธิภาพในการลดขนาดรอยผุเทียมของแคลเซียมฟอสเฟตเพสต์สองชนิดเปรียบเทียบกับยาสีฟันผสมฟลูออไรด์ 1,000 ส่วนในล้านส่วน เมื่ออยู่ในสภาวะจริงในช่องปาก วัสดุและวิธีการ: การศึกษานี้เป็นการทดลองชนิดไขว้กัน 3 ช่วง ช่วงละ 14 วัน โดยมีระยะพักระหว่างการทดลอง 8 วัน อาสาสมัครจำนวน 9 คน ใส่เครื่องมือชนิดถอดได้ที่ติดชิ้นฟันตัวอย่างที่มีรอยผุเทียมจำนวน 6 ชิ้น และใช้เพสต์ต่อไปนี้วันละ 2 ครั้ง ได้แก่ ทูธมูสพลัส (บริษัท จีซี จำกัด ประเทศญี่ปุ่น) คลินโปรทูธครีม (บริษัท สามเอ็มเอสเป จำกัด ประเทศสหรัฐอเมริกา) และยาสีฟันผสมฟลูออไรด์ (บริษัท คอลเกต-ปาล์มโอลีฟ ประเทศไทย) เมื่อครบกำหนดนำชิ้นฟันตัวอย่างจำนวน 54 ชิ้นต่อกลุ่มไปหล่อแบบเรซินใส ตัดด้วยเครื่องตัดเนื้อเยื่อชนิดแข็ง ส่องด้วยกล้องจุลทรรศน์ชนิดใช้แสงโพลาไรซ์เพื่อวัดขนาดรอยผุเทียมด้วยโปรแกรมประมวลผลภาพ อิมเมจโปรพลัส (บริษัท ไซเบอร์เนติกส์ ประเทศสหรัฐอเมริกา) ผลการศึกษา: 1) สารทั้ง 3 ชนิดสามารถลดขนาดรอยผุเทียมอย่างมีนัยสำคัญทางสถิติเมื่อเปรียบเทียบกับรอยผุเทียมเริ่มต้นด้วยสถิติแพร์ ที เทสต์ (p .05) สรุป: แคลเซียมฟอสเฟตเพสต์ทั้ง 2 ชนิดและ ยาสีฟันผสมฟลูออไรด์มีประสิทธิภาพในการลดขนาดรอยผุเทียมในช่องปากได้ไม่แตกต่างกันอย่างมีนัยสำคัญ
DOI: 10.14457/cu.the.2011.1529
title: การวิเคราะห์ทางพันธุกรรมของลักษณะทางเกษตรที่เกี่ยวข้องกับผลผลิตในถั่วเหลืองฝักสด Glycine max (L.) merrill

description: การวิเคราะห์ทางพันธุกรรมของลักษณะทางการเกษตร 12 ลักษณะ ในประชากร RILs (recombinant inbred lines) ชั่วรุ่นที่ 7 จำนวน 96 สายพันธุ์ ที่ได้จากคู่ผสมพันธุ์เชียงใหม่ 60 (CM60) กับ พันธุ์ Kaori ได้แก่ ลักษณะพื้นที่ใบ วันออกดอก น้ำหนักแห้งของใบ น้ำหนักแห้งของลำต้น น้ำหนักแห้งของราก น้ำหนักแห้งรวมทั้งต้น ความสูงของต้น จำนวนฝักต่อต้น จำนวนเมล็ดต่อต้น จำนวนเมล็ดต่อฝัก ผลผลิตต่อต้น และน้ำหนักหนึ่งเมล็ด พบว่า ทุกลักษณะแสดงการแปรผันแบบต่อเนื่อง มีค่าอัตราพันธุกรรมแบบแคบระหว่าง 0.30 ถึง 0.74 และบางลักษณะมีการแสดงออกเกินขอบเขตของพ่อแม่ ลักษณะผลผลิตต่อต้นมีความสัมพันธ์เชิงบวกกับทุกลักษณะที่ศึกษา ยกเว้นลักษณะน้ำหนักหนึ่งเมล็ด อย่างไรก็ตามมีเพียงลักษณะจำนวนฝักต่อต้น และจำนวนเมล็ดต่อต้นเท่านั้นที่มีความสัมพันธ์กับลักษณะผลผลิตต่อต้นสูง โดยทั้งสองลักษณะมีค่าสัมประสิทธิ์สหสัมพันธ์ คือ r เท่ากับ 0.939 และ 0.927 ตามลำดับ และทั้งสองลักษณะมีค่าอัตราพันธุกรรมแบบแคบสูงด้วย คือ 0.72 และ 0.74 ตามลำดับ การวิเคราะห์เครื่องหมายพันธุกรรม AFLP พบว่า มีไพรเมอร์ 2 คู่ คือ ECAG/MAAA และ ECAA/MAAC ที่ให้ความแตกต่างของรูปแบบ DNA ระหว่างสายพันธุ์พ่อแม่สูง การสร้างกลุ่มลิงค์เกจสามารถจัดได้ 4 กลุ่ม จากเครื่องหมายพันธุกรรม AFLP 14 เครื่องหมาย คือ กลุ่มลิงค์เกจ I มี 8 เครื่องหมาย กลุ่มลิงค์เกจ II มี 2 เครื่องหมาย กลุ่มลิงค์เกจ III มี 2 เครื่องหมาย และ กลุ่มลิงค์เกจ IV มี 2 เครื่องหมาย การตรวจหาเครื่องหมายพันธุกรรม AFLP ที่สัมพันธ์กับลักษณะทางการเกษตร 12 ลักษณะ พบ QTL ของ 3 ลักษณะ คือ ลักษณะความสูงของต้น น้ำหนักแห้งของราก และพื้นที่ใบ ในกลุ่มลิงค์เกจ I และ II โดยเครื่องหมาย ECAA/MAAC3 อยู่บนกลุ่มลิงค์เกจ I อยู่ชิดกับลักษณะความสูงของต้น มีค่า coefficient of determination (R2) เท่ากับ 15.43% เครื่องหมาย ECAG/MAAA7 และ ECAG/MAAA11 บนกลุ่มลิงค์เกจ II อยู่ชิดกับลักษณะน้ำหนักแห้งของราก และพื้นที่ใบ มีค่า coefficient of determination (R2) เท่ากับ 20.75% และ 20.19% ตามลำดับ
DOI: 10.21227/4rtn-2q50
title: Sound-based Localization

description: Matlab Implementation of the described Online Offline Learning Architecture (OOLA) and Visualizations/Plots of Simulations.The files includeData Generation SourcecodesMicrocontroller sourcecodeNode-RED flowPython file manipulationRaw dataOffline dataOnline dataPreprocessed dataOffline dataOnline dataThe Online Offline Learning Architecture (OOLA)ConfigurableWith dasic 1NN & K-Means implementationsPlots and visualisations of simulationsBasic LVQ simulatorK-Means/LVQ comparison simulatorRelative Similarity simulatorOverall results bar chartsStatisticsK-Means prototypes classification ratesLVQ prototypes classification ratesOOLA classification rates depending on configurationsOOLA processing data for classification
DOI: 10.21227/j59n-p811
title: Sound-based Localization

description: Matlab Implementation of the described Online Offline Learning Architecture (OOLA) and Visualizations/Plots of Simulations.The files includeData Generation SourcecodesMicrocontroller sourcecodeNode-RED flowPython file manipulationRaw dataOffline dataOnline dataPreprocessed dataOffline dataOnline dataThe Online Offline Learning Architecture (OOLA)ConfigurableWith dasic 1NN & K-Means implementationsPlots and visualisations of simulationsBasic LVQ simulatorK-Means/LVQ comparison simulatorRelative Similarity simulatorOverall results bar chartsStatisticsK-Means prototypes classification ratesLVQ prototypes classification ratesOOLA classification rates depending on configurationsOOLA processing data for classification
DOI: 10.14457/cu.the.2011.1530
title: แบบแผนเพจจิงท้องถิ่นแบบกระจายโดยปรับเปลี่ยนตามผู้ใช้แต่ละคนเพื่อลดต้นทุนการสัญญาณในโพรโทคอลอินเทอร์เน็ตเคลื่อนที่

description: โพรโทคอลอินเทอร์เน็ตเคลื่อนที่ (Mobile IP) มีปัญหาที่สำคัญอย่างหนึ่ง คือ ปัญหาต้นทุนการสัญญาณที่มีปริมาณมากในระบบ สำหรับโพรโทคอลอินเทอร์เน็ตเคลื่อนที่ซึ่งใช้กระบวนการเพจเข้ามาช่วยในการหาตำแหน่งของผู้ใช้นั้น ขนาดและรูปร่างของพื้นที่การเพจ (Paging Area) มีความสำคัญต่อต้นทุนการสัญญาณในระบบ จึงจำเป็นต้องกำหนดขนาดและรูปร่างของพื้นที่การเพจให้เหมาะสม ซึ่งขึ้นอยู่กับพารามิเตอร์ของโนดเคลื่อนที่ในระบบ โดยโนดเคลื่อนที่แต่ละตัวจะมีค่าพารามิเตอร์ที่หลากหลายแตกต่างกันไป ทำให้ขนาดและรูปร่างของพื้นที่การเพจที่เหมาะสมสำหรับโนดเคลื่อนที่แต่ละตัวนั้นแตกต่างกันไปด้วย วิทยานิพนธ์ฉบับนี้ ได้เสนอวิธีปรับปรุงการทำงานของโพรโทคอลอินเทอร์เน็ตเคลื่อนที่ ในกรณีที่มีการแบ่งพื้นที่การเพจออกเป็นพื้นที่การเพจย่อย (Sub-Paging Area) เพื่อลดต้นทุนการสัญญาณภายในระบบให้ลดลง โดยอาศัยการสร้างสมการคำนวณหาขนาดพื้นที่เพจกับพื้นที่เพจย่อยที่เหมาะสม จากค่าพารามิเตอร์ความเร็วเฉลี่ยและอัตราเซสชันของข้อมูล รวมถึงออกแบบวิธีการสร้างรูปร่างของพื้นที่เพจกับพื้นที่เพจย่อยที่เหมาะสม จากรูปแบบในการเคลื่อนที่ของโนดเคลื่อนที่ กำหนดให้ตัวแทนต่างบ้าน (FA) ทำการคำนวณขนาดและออกแบบรูปร่างของพื้นที่การเพจและพื้นที่การเพจย่อยใหม่ทุกครั้งที่โนดเคลื่อนที่ทำการลงทะเบียนหรือทำการแจ้งเปลี่ยนตำแหน่ง เพื่อประสิทธิภาพในการลดต้นทุนการสัญญาณในระบบ ผลการทดสอบแสดงให้เห็นว่าวิธีที่เสนอมีต้นทุนการสัญญาณภายในระบบที่ต่ำกว่าวิธีMobile IP, Paging Extension for Mobile IP (P-MIP), Distributed Individual Paging Extension for Mobile IP in IP-based Cellular Network (DIP-MIP), An Adaptive Per-Host IP Paging Architecture (APH-MIP) และ Distributed Local Paging Mobile IP (DLP-MIP) สำหรับการเคลื่อนที่แบบต่างๆในช่วงพารามิเตอร์ที่ใช้ในการทดสอบ นอกจากนี้วิธีที่เสนอยังช่วยลดความไว (sensitivity) ของต้นทุนการสัญญาณในระบบที่มีต่อพารามิเตอร์ต่างๆของระบบได้
DOI: 10.14457/cu.the.2011.1531
title: การปรับปรุงประสิทธิภาพการใช้พลังงานในกระบวนการกำจัดแอสฟัลต์ด้วยตัวทำละลาย

description: กระบวนการกำจัดแอสฟัลต์ด้วยตัวทำละลายเป็นขั้นตอนหนึ่งในกระบวนการผลิตน้ำมันหล่อลื่น (Lube base oil) กระบวนการนี้จะใช้หลักการสกัดโดยมีโพรเพน (Propane) เป็นตัวทำละลายซึ่งอยู่ในสภาวะของไหลเหนือวิกฤต ผลิตภัณฑ์ที่ได้แบ่งเป็น 2 ส่วนคือ แอสฟัลต์ทีน (Asphaltene) และน้ำมันดีแอสฟัลต์ (Deasphalt oil) ซึ่งผลิตภัณฑ์ทั้ง 2 ส่วนจะมีตัวทำละลายผสมอยู่ เพื่อให้ผลิตภัณฑ์ที่ได้มีความบริสุทธิ์จึงต้องแยกตัวทำละลายออกจากผลิตภัณฑ์โดยการให้ความร้อน ซึ่งในกระบวนการให้ความร้อนนี้อาศัยความร้อนที่ได้จากการเผาไหม้เชื้อเพลิงในเตาเผา (Furnace) งานวิจัยนี้จะมุ่งเน้นไปที่การปรับปรุงประสิทธิภาพการใช้พลังงานความร้อนในกระบวนการโดยแบ่งออกเป็น 2 ส่วน คือส่วนที่ 1 เป็นการปรับปรุงประสิทธิภาพการดำเนินการของเตาเผา โดยการสร้างแบบจำลองทางคณิตศาสตร์ โดยการใช้แบบจำลองข่ายงานประสาทเทียม (Artificial neural network) มีตัวแปรที่ศึกษาคือ ปริมาณออกซิเจนส่วนเกิน อุณหภูมิของแก๊สเสีย และค่าความร้อนของเชื้อเพลิง ในส่วนที่ 2 คือการหาสภาวะการดำเนินการที่เหมาะสมของเครื่องแลกเปลี่ยนความร้อน โดยใช้โปรแกรมสำเร็จรูปในการสร้างแบบจำลองเพื่อหาเงื่อนไขสภาวะการดำเนินการ ที่จะสามารถแยกตัวทำละลายกลับมาให้มากที่สุดโดยที่มีการถ่ายเทความร้อนต่ำที่สุด (Minimize heat duty) แบบจำลองข่ายงานประสาทเทียมที่ได้จากการฝึกข่ายงานเพื่อคาดเดาประสิทธิภาพของเตาเผา ในกระบวนการพบว่ามีค่าสมรรถนะความถูกต้อง 99.7% ในส่วนของแบบจำลองเครื่องแลกเปลี่ยนความร้อนโดยโปรแกรมสำเร็จรูป ทำให้สามารถลดการใช้พลังงานในส่วนของเครื่องแลกเปลี่ยนความร้อนเพื่อแยกตัวทำละลายจากผลิตภัณฑ์ได้ 5.66 MM kcal/hr.
DOI: 10.14457/cu.the.2011.1532
title: ประสิทธิภาพของการใช้ที่ราชพัสดุในกรุงเทพมหานครและปริมณฑล

description: วิเคราะห์ประสิทธิภาพของการใช้ที่ดินของรัฐในพื้นที่ภาคมหานคร ซึ่งเป็นพื้นที่ที่ทรัพยากรที่ดินมีอยู่อย่างจำกัดมาก โดยข้อบังคับของกฎหมายที่ดินของรัฐอาจใช้เพื่อประโยชน์สาธารณะหรือเพื่อการจัดหาประโยชน์ก็ได้ สมมติฐานของการศึกษาครั้งนี้คือ ประสิทธิภาพและความเหมาะสมของการใช้ที่ดินราชพัสดุขึ้นอยู่กับระยะทางระหว่างที่ดินนั้นกับย่านศูนย์กลางธุรกิจ (Central business district, CBD) ที่ดินที่มีที่ตั้งที่ใกล้กว่าจะมีประสิทธิภาพและความเหมาะสมต่อกิจกรรมด้านการค้าและบริการมากกว่าการใช้ในทางราชการ พื้นที่ศึกษาคือพื้นที่ภาคมหานครของกรุงเทพมหานครและปริมณฑล ซึ่งสามารถแบ่งออกได้เป็นพื้นที่รูปวงแหวนที่มีศูนย์กลางร่วม 4 วงซ้อนกัน การศึกษาครั้งนี้ใช้แบบจำลองทางเศรษฐศาสตร์และกระบวนการการวิเคราะห์แบบมีลำดับชั้น (Analytical hierarchy process) ผลการศึกษาพบว่า ที่ราชพัสดุที่ตั้งอยู่ในเขตพื้นที่เมืองชั้นในมีความเหมาะสมต่อการใช้เพื่อการพานิชย์และการใช้แบบผสมผสาน ในขณะที่ที่ดินที่มีที่ตั้งอยู่รอบนอกมีความเหมาะสมต่อการใช้เพื่อสาธารณะ โดยปัจจัยเงื่อนไขที่มีผลต่อประสิทธิภาพของการใช้ที่ราชพัสดุ ได้แก่ ตำแหน่งที่ตั้ง การเข้าถึง ระบบสาธารณูปโภค-สาธารณูปการ ย่านการใช้ประโยชน์ที่ดินโดยรอบ และราคาที่ดิน
DOI: 10.17632/p7j8z2b5w2.1
title: Data for: Prioritising Business Model Innovation: What needs to change in the UK energy system to grow low carbon business models?

description: Research data to support energy system decision theatres in the Utility 2050 project
DOI: 10.14457/cu.the.2011.1533
title: การวิเคราะห์ภาระสิ่งแวดล้อมกับการพัฒนาเทคโนโลยีสะอาดในประเทศไทย

description: เทคโนโลยีสะอาดเป็นประเด็นที่ได้รับความสนใจอย่างมากในช่วงทศวรรษหลังมานี้ อันเนื่องมาจากปัญหาทางด้านสิ่งแวดล้อมที่ทวีความรุนแรงมากขึ้น การศึกษาครั้งนี้จึงมีวัตถุประสงค์เพื่อวิเคราะห์ภาระสิ่งแวดล้อมทั้งก่อนและภายหลังหากประเทศไทยมีการพัฒนาเทคโนโลยีสะอาดตามแบบอย่างประเทศต้นแบบ ไม่ว่าจะเป็นประเทศเดนมาร์ก หรือประเทศเยอรมันก็ตาม ในปี พ.ศ.2548 โดยใช้เครื่องมือตารางปัจจัยการผลิตและผลผลิต ขนาด 37 x 37 สาขาการผลิต และข้อมูลการใช้พลังงานรายอุตสาหกรรมจากพลังงาน 29 ชนิดและได้ให้ประเทศบราซิลเป็นประเทศเทียบเคียงอยู่ในกลุ่มเดียวกับประเทศไทยซึ่งมีโครงสร้างทางเศรษฐกิจใกล้เคียงกัน เพื่อให้ผลการศึกษามีความชัดเจนมากยิ่งขึ้น ในการศึกษาภาระสิ่งแวดล้อมจะทำการวิเคราะห์จากการประเมินการปล่อยก๊าซคาร์บอนไดออกไซด์ตามภาระรับผิดชอบตามการปลดปล่อยที่จุดผลิตพร้อมทั้งเปรียบเทียบมูลค่าผลตอบแทนจากการขายคาร์บอนเครดิตต่อมูลค่าการลงทุนเทคโนโลยี ผลจากการศึกษาพบว่า ภาคส่วนที่มีการปล่อยก๊าซคาร์บอนไดออกไซด์มากที่สุด และมีภาระสิ่งแวดล้อมมากที่สุดทั้งในประเทศไทย คือ ภาคการขนส่งและการจัดเก็บสินค้า รองลงมาเป็นสาขาการผลิตที่ประเทศไทยเป็นฐานการผลิตที่สำคัญ เช่น ภาคการเกษตร ผลิตภัณฑ์อาหาร เครื่องดื่ม และยาสูบ สิ่งทอและผลิตภัณฑ์เครื่องหนัง และเป็นสาขาที่ประเทศไทยต้องแบกรับภาระทางด้านสิ่งแวดล้อมด้วย ภายหลังที่ประเทศไทยและประเทศบราซิลได้มีการลงทุนในเทคโนโลยีตามแบบประเทศต้นแบบพบว่า ภาระสิ่งแวดล้อมโดยรวมและปริมาณการปล่อยก๊าซคาร์บอนไดออกไซด์โดยรวมลดลง โดยมีภาคการขนส่งและการจัดเก็บสินค้าเป็นสาขาที่ภาระสิ่งแวดล้อมลดลงมากที่สุด และเมื่อเปรียบเทียบมูลค่าการขายคาร์บอนเครดิตจากปริมาณการปล่อยก๊าซที่ลดลงภายหลังจากมีการพัฒนาเทคโนโลยีต่อมูลค่าการลงทุนในเทคโนโลยีพบว่า ในประเทศไทยภาคขนส่งและการจัดเก็บสินค้า โลหะขั้นมูลฐาน ผลิตภัณฑ์อาหาร เครื่องดื่มและยาสูบ อุปกรณ์วิทยุและการสื่อสาร และภาคการไฟฟ้า ก๊าซและการประปา เป็นภาคที่มีสัดส่วนของผลตอบแทนมากกว่ามูลค่าการลงทุน ส่วนประเทศบราซิลมีเพียงภาคขนส่งและการจัดเก็บสินค้าเท่านั้น ที่มีสัดส่วนของมูลค่าผลตอบแทนมากกว่าการลงทุน ดังนั้นประเทศไทยและประเทศบราซิลควรมีการพัฒนาเทคโนโลยีตามประเทศต้นแบบในสาขาดังกล่าว เพราะนอกจากจะได้ผลตอบแทนจากการขายคาร์บอนเครดิตแล้ว ยังสามารถช่วยลดปัญหาสิ่งแวดล้อมได้อย่างยั่งยืนอีกด้วย
DOI: 10.14457/cu.the.2011.1534
title: การจำแนกระดับการติดเกมคอมพิวเตอร์ออนไลน์ของนักเรียนชั้นมัธยมศึกษาตอนต้นโดยใช้นิวรอลเน็ตเวิร์ก

description: งานวิจัยนี้นำเสนอการจำแนกระดับการติดเกมคอมพิวเตอร์ของนักเรียนชั้นมัธยม ศึกษาตอนต้น จากกลุ่มตัวอย่าง 33 คน ที่เล่นเกมคอมพิวเตอร์ภายในบ้านพักอาศัยในแต่ละวัน ข้อมูลถูกจัดเก็บตั้งแต่ 18 พฤษภาคม 2554 ถึง 26 กรกฎาคม 2554 โดยสังเคราะห์ความรู้ด้วยอัลกอริทึมโครงข่ายประสาทเทียมหลายชั้นแบบแบ็กพรอพาเกชัน และ อัลกอริทึมการสร้างต้นไม้ตัดสินใจ ซึ่งจัดอยู่ในอัลกอริทึมการเรียนรู้แบบมีผู้สอน และทดสอบความแม่นยำของตัวแบบด้วยเทคนิควิธีการไขว้ข้าม 10 กลุ่ม งานวิจัยนี้จัดประเภทของเกมคอม พิวเตอร์ที่แบ่งตามลักษณะการเล่นมี 4 ประเภทคือ แบบระยะยาว แบบง่าย แบบทันกาล และแบบสลับกันเล่น ผลการวิจัยพบว่า การจำแนกระดับการติดเกมคอมพิวเตอร์ โดยใช้ตัวแบบอัลกอริทึมโครงข่ายประสาทเทียมหลายชั้นแบบแบ็กพรอพาเกชันมีเปอร์เซนต์ความถูกต้องเฉลี่ยของประเภทเกมคอมพิวเตอร์ได้แก่ แบบระยะยาว แบบสลับกันเล่น แบบง่าย และแบบทันกาล คือ 95.50, 93.18, 89.42 และ 87.91 ตามลำดับ และการจำแนกระดับการติดเกมคอมพิวเตอร์โดยใช้อัลกอริทึมสร้างต้นไม้ตัดสินใจมีเปอร์เซนต์ความถูกต้องเฉลี่ยของประเภทเกมคอมพิวเตอร์ได้แก่ แบบระยะยาว แบบสลับกันเล่น แบบง่าย และแบบทันกาล คือ 88.76, 90.91,91.13 และ 87.50 ตามลำดับ และผลการวิเคราะห์ข้อมูลทางสถิติพบว่า กลุ่มเด็กที่มีระดับติดเกมโดยเฉลี่ยเล่นเกมคอมพิวเตอร์มีระยะเวลาเฉลี่ยต่อวัน 101.15 นาที รองลงมาเป็นกลุ่มเด็กที่มีระดับคลั่งไคล้เล่นเกมคอมพิวเตอร์ระยะเวลาเฉลี่ยต่อวัน 55.66 นาที และกลุ่มเด็กระดับปกติเล่นเกมคอมพิวเตอร์มีระยะเวลาเฉลี่ยต่อวัน 52.46 นาที
DOI: 10.14457/cu.the.2011.1535
title: ปัญหาในการกำหนดค่าสินไหมทดแทน : ศึกษากรณีค่าเสียหายทางจิตใจและค่าเสียหายเชิงลงโทษ

description: ค่าเสียหายเพื่อความเสียหายต่อจิตใจและค่าเสียหายเชิงลงโทษเป็นค่าสินไหมทดแทน ในพระราชบัญญัติความรับผิดต่อความเสียหายที่เกิดขึ้นจากสินค้าที่ไม่ปลอดภัย พ.ศ.2551 ที่เป็นหลักการใหม่ซึ่งแปลกและแตกต่างจากค่าสินไหมทดแทนในประมวลกฎหมายแพ่งและพาณิชย์ ลักษณะละเมิด โดยผู้ได้รับความเสียหายจากพระราชบัญญัติฯ ฉบับนี้อาจได้รับการชดใช้ทั้งค่าเสียหายเพื่อความเสียหายต่อจิตใจและค่าเสียหายเชิงลงโทษในขณะเดียวกัน ปัญหาคือการชดใช้ค่าเสียหายทั้งสองอย่างนี้พร้อมกันจะเป็นการชดใช้เกินกว่าความเสียหายที่แท้จริงอาจไม่เหมาะสมและไม่เป็นธรรมต่อผู้ต้องรับผิด เนื่องจากการให้ค่าเสียหายต่อจิตใจหากผู้เสียหายได้รับความเสียหายต่อจิตใจจริงก็เป็นการสมควรอยู่ แต่การให้ค่าเสียหาย เชิงลงโทษไม่ใช่การให้เพราะผู้เสียหายได้รับความเสียหาย หลักการให้ค่าเสียหายเชิงลงโทษก็เพื่อเป็น การลงโทษผู้กระทำความผิดและมิให้บุคคลอื่นเอาเป็นเยี่ยงอย่าง ค่าเสียหายเชิงลงโทษเป็นค่าเสียหายที่ใช้กันในระบบกฎหมายคอมมอนลอว์ เป็นการชดใช้เยียวยาให้แก่ผู้เสียหายเกินกว่าความเสียหายที่ตนได้รับ จึงอาจจะไม่เหมาะสมที่จะนำมาใช้บังคับ การวิจัยนี้ได้ศึกษากฎหมายที่เกี่ยวข้องกับค่าเสียหายต่อจิตใจและค่าเสียหายเชิงลงโทษ ทั้งในส่วนของพระราชบัญญัติความรับผิดต่อความเสียหายที่เกิดขึ้นจากสินค้าที่ไม่ปลอดภัย พ.ศ.2551 และกฎหมายอันว่าด้วยความรับผิดต่อความเสียหายที่เกิดขึ้นจากสินค้าที่ไม่ปลอดภัยของประเทศสหพันธ์สาธารณรัฐเยอรมนีและประเทศอังกฤษ และวิเคราะห์ปัญหากฎหมายที่เกิดขึ้น รวมทั้งเสนอแนวทางในการพิจารณาว่าควรกำหนด ค่าสินไหมทดแทนอย่างไรจึงจะถูกต้องตามหลักการของกฎหมาย และเหมาะสมเป็นธรรมกับผู้เกี่ยวข้องทุกฝ่าย จากการศึกษาพบว่า วัตถุประสงค์และลักษณะของค่าเสียหายต่อจิตใจและค่าเสียหายเชิงลงโทษ ในพระราชบัญญัติความรับผิดต่อความเสียหายที่เกิดขึ้นจากสินค้าที่ไม่ปลอดภัย พ.ศ.2551 มีความแตกต่างกัน การกำหนดให้ค่าเสียหายทั้งสองชนิดนี้พร้อมกันสามารถกระทำได้ อย่างไรก็ตามในส่วนของการกำหนดค่าเสียหายเชิงลงโทษเนื่องจากวัตถุประสงค์ของค่าเสียหายชนิดนี้ไม่ใช่เพื่อเยียวยาความเสียหาย การให้ค่าเสียหายเชิงลงโทษจึงเป็นการเยียวยาที่เกินไปกว่าความเสียหายที่แท้จริงที่ผู้เสียหายได้รับ แต่ค่าเสียหาย เชิงลงโทษยังมีความเหมาะสมในการนำไปปรับใช้กับองค์กรธุรกิจที่สร้างความเสียหายโดยคำนึงถึงผลกำไรของตนมากกว่าความปลอดภัยของผู้บริโภค เนื่องจากค่าสินไหมทดแทนตามกฎหมายลักษณะละเมิดและโทษทางอาญาไม่อาจทำให้องค์กรธุรกิจเหล่านั้นเกิดความเข็ดหลาบได้ ส่วนปัญหาที่ว่าค่าเสียหายเชิงลงโทษที่ผู้เสียหายได้รับอาจจะเป็นการชดใช้เกินกว่าความเสียหายที่เกิดขึ้นกับผู้เสียหายนั้น ผู้เขียนได้เสนอแนวทางแก้ปัญหาคือ การกำหนดให้แบ่งส่วนของค่าเสียหายเชิงลงโทษเข้ากองทุนเฉพาะที่ตั้งขึ้นเพื่อเยียวยาความเสียหายประเภทเดียวกันที่อาจเกิดขึ้นในอนาคตกับบุคคลอื่นๆ เพื่อให้เขามีโอกาสได้รับการเยียวยาความเสียหายด้วย และเพื่อให้การเยียวยาความเสียหายเป็นไปโดยง่าย สะดวกรวดเร็ว ประหยัดเวลาและค่าใช้จ่ายในการดำเนินคดี